kardosdrur/scandi-wiki huggingface dataset:
Tjuna

Tjuna (,  er en flod i Irkutsk oblast og Krasnojarsk kraj i Rusland. Floden er 1.203 km lang, med et afvandingsareal på 56.800 km².

Tjuna har sit udspring længst sydvest i Irkutsk oblast, på omkring 2.500 meters højde på den nordlige skråning af de østlige Sajanbjerge. Fra kilden løber floden mod nord over den midtsibiriske højslette, gennem byen Nizjneudinsk, og drejer derefter mod vest til den løber sammen med Birjusa og danner floden Tasejeva. 

Bifloder til Jenisej
Floder i Irkutsk oblast
Floder i Krasnojarsk kraj
Uda (Selenga)

Uda (, ) er en flod i Republikken Burjatia i Den Russiske Føderation. Uda er en højre biflod til Selenge og er 467 km lang, med et afvandingsareal på 34.800 km². Middelvandføringen er 70 m³/sek.

Uda løber sammen med Selenge ved Burjatiens hovedstad Ulan-Ude.

Eksterne henvisninger

Bifloder til Jenisej
Floder i republikken Burjatien
Uda

Uda kan henvise til:
 Kejser Uda – Kejser af Japan
 Uda (Nara) – en by i Japan
 Uda – et japansk navn
 Shintaro Uda – opfinder af Yagi-Uda-antennen
 Uda (får) – en art af får
 Uda (Argeş) – en kommune i Argeş (distrikt) i Romænien
 Uda (Selenga) – en flod i det sydlige Burjatien i Sibirien i Rusland
 Uda (Khabarovsk kraj) – en flod i Khabarovsk kraj i Rusland, der flyder ud i Okhotskhavet
 Uda (Tasejeva) – en flod i Irkutsk oblast kendt som Tjuna i de nedre områder
 Uda (Ukraine) – en biflod til Donets
Spillertrupperne ved U-21 EM i fodbold 2011

Dette er en oversigt over spillertrupperne fra hver nation der kvalificerede sig til U-21 Europamesterskabet i fodbold 2011 i Danmark. Turneringen startede 11. juni 2011 og sluttede med finalen i Aarhus den 25. juni 2011.

Hver land skulle inden 1. juni aflevere en liste på 23 spillere til UEFA.

Gruppe A

Bruttotruppen for Danmark.

Bruttotruppen for Hviderusland.

Bruttotruppen for Island.

Bruttotruppen for Schweiz.

Gruppe B

Bruttotruppen for England.

Bruttotruppen for Spanien.

Bruttotruppen for Tjekkiet.

Bruttotruppen for Ukraine.

Referencer 

Fodbold i 2011
EM i fodbold
Bernts Have

Bernts Have er et kvarter i Holbæks sydvestlige udkant, udviklet i perioden 1993-2009. Kvarteret har samlet 600 boliger, fordelt på såvel etageboliger som rækkehuse og på både almene boliger, andels- og ejerboliger. 

Masterplanen for området er tegnet af Henning Larsen, og omfatter to lange karreer, en række punkthuse og seks mindre "landsbyer". De fem landsbyområder er beboelse med forskellige beboertyper, mens den sjette huser en integreret institution. 

Området er opkaldt efter den første forstander på den nærliggende Holbæk Naturskole.

Bydele i Holbæk
Heterokromi

Heterokromi eller irisheterokromi er en medicinsk tilstand som medfører forskellig farve på øjnene (fuldstændig heterokromi) eller indslag af en anden øjenfarve i samme iris (partiel eller sektoriel heterokromi). Andre dele af kroppen kan også være udsat for heterokromi. Håret eller huden er de mest almindelige steder: Noget af håret har en anden farve end resten, eller noget af huden er mørkere end huden på andre steder på kroppen. Heterokromi kan være arveligt eller forårsaget af genetisk mosaicisme, kimærisme, sygdom eller tilskadekomst.

Øjenfarven, specifikt farven af iris, er bestemt af koncentrationen og fordelingen af melanin. Det berørte øje kan være hyperpigmenteret eller hypopigmenteret. Hos mennesker er det sædvenligvis et overskud af melanin, som angiver hyperplasi af iris væv, hvorimod mangel på melanin indikerer hypoplasi.

Det er mere almindeligt hos dyr som hunde, katte og heste.

Noter 

Oftalmologi
Genetik
Go Marko Go!

Go Marko Go! er et studiealbum udgivet af det serbiske roma Balkan brassband Boban Marković Orkestar. Albummet er indspillet i 2007 i Studio Minacord i Beograd i Serbien. Producere er Boban Marković og Marko Marković. Albummet blev udgivet på Piranha Musik.

Sporliste 

Album fra 2007
Album fra Serbien
Marko Marković

Marko Marković (; 29. februar 1988) er en serbisk trompetist og flygelhornist, der efterfølger sin far Boban Marković som leder af brassbandet Boban i Marko Marković Orkestar. Med dette band og takket være flere filmoptrædener er Marko Marković blevet en af de mest succesrige repræsentanter for roma-blæsemusik fra Balkan.

Markovićs roma-familie er en traditionsrig musikerfamilie fra Serbien. Som søn af Serbiens mest berømte trompetist begyndte Marko Marković allerede at spille trompet som ganske lille. Efter de første optrædener med sin fars band i en alder af 13, overtog han gradvist ledelsen af bandet, som han officielt overtog på sin 18-års fødselsdag. Efter optræden i den ungarske spillefilm "Usti Opre" fra 2005, spillede han i 2006, i den af hovedsageligt musikerbesatte film "Guča! – The Distant Trumpet", hovedrollen som en und romamusiker ved Guča Trompetfestivalen.

Discografi 
 Boban Marković Orkestar: Live in Belgrade (Piranha Musik, 2002)
 Boban Marković Orkestar: Boban i Marko (Piranha Musik, 2003)
 Boban Marković Orkestar feat. Marko Marković: The Promise (Piranha Musik, 2005)
 Boban i Marko Marković Orkestar: Go Marko Go! (Piranha Musik, 2007)
 Boban i Marko Markovic Orkestar: Devla - Blown Away To Dancefloor Heaven (Piranha Music, 2009)
 Boban i Marko Marković Orkestar vs. Fanfare Ciocărlia: Balkan Brass Battle (Asphalt Tango Records, 2011)

Kildehenvisninger 

Musikere fra Serbien
Trompetister
Lundemarken (Holbæk)

Lundemarken er et beboelseskvarter i det centrale Holbæk. Det består af etageboliger i 3-5 etager, samt et kollegium på 8 etager. Området består af ejer- andels og almene boliger, samt en række beskyttede boliger.

Bydele i Holbæk
Kattehuset (Riga)

Kattehuset () er en bygning i Rigas gamle by, hovedstaden i Letland. Huset opførtes i 1909 efter tegninger udført af arkitekt Friedrich Scheffel. Husets design er inspireret af middelalderlig arkitektur med elementer af jugendstil. Huset er kendt for de to katteskulpturer med krumme rygge og rejste haler på taget. Det siges, at husets ejer ønskede, at kattene anbragtes med deres bagdele vendt mod det store gildehus, som ligger skråt overfor, da husets ejer bar nag mod gildets medlemmer. Senere blev det bestemt, at kattene skulle vende med hovederne mod gildehuset.

Kattelegenden 
Legenden, der er kendt af de fleste fra Riga, og som også fortælles til turister, findes i mindst to udgaver. Én udgave af legenden fortæller, at den rige købmand som bestilte bygningens opførsel blev nægtet medlemskab til Rigas Købmandsgilde, som for det meste bare kaldes Store Gilde. Et centralt element i begge udgaver af legenden er anekdoten, at under sit forsøg på gengældelse, fik købmanden fremstillet to kobberstatuer af vredt udseende katte med krummede rygge og rejste haler, som anbragtes på husets to hjørnetårne med deres bagdele vendt mod Store Gilde, som ligger skråt overfor.

Den anden, og muligvis ældre udgave af kattelegenden, fortæller at den rige købmand anbragte de to vrede kattestatuer på toppen af bygningens hjørnetårne med deres bagdele vendt mod Riga Rådhus, efterfølgende en uoverensstemmelse med Riga Byråd, hvorefter købmanden tvang opførslen af huset igennem. Riga Rådhus lå på det tidspunkt i den samme retning som Store Gilde fra kattehuset, men rådhuset nedbrændte under 2. verdenskrig, blev endelig nedrevet i 1954, og blev først genopført på nøjagtig samme sted i årene 2000 til 2001.

Kildehenvisninger

Eksterne henvisninger 

Bygninger, konstruktioner og anlæg i Riga
Islands U/21-fodboldlandshold

Islands U/21-fodboldlandshold består af islandske fodboldspillere, som er under 21 år og administreres af det islandske fodboldforbund Knattspyrnusamband Íslands. Holdet kvalificerede sig første gang til en slutrunde, da det sikrede sig deltagelse i U21 EM 2011 i Danmark.

EM 2011 
Island kvalificerede sig til EM 2011 efter at have været i kvalifikationspulje med blandt andet Tyskland og Tjekkiet, hvor de blev nummer to. Holdet sikrede sig endelig adgang til turneringen ved at slå Skotland i to play-off kampe. Island vandt begge kampe 2-1 og vandt dermed 4-2 samlet.

I gruppespillet mødte Island Danmark, Hviderusland og Schweiz. Holdet gik ikke videre fra gruppen og måtte forlade turneringen inden slutspillet.

Under turneringen havde holdet base på Hotel Hvide Hus i Aalborg, og de benyttede AaB's træningsanlæg som træningsbaner.

Referencer 

U/21-fodboldlandshold
U/21-fodboldlandshold i Europa
Hase (flod)

Hase er en flod i den tyske delstat Niedersachsen og en biflod til Ems fra højre med en længde på 193 kilometer. Dele af floden løber til Else, som hører til Wesers flodsystem. Den har sit udspring i Teutoburger Wald sydøst for Osnabrück på nordsiden af den 307 meter høje ås Hankenüll.

Vandskellet Weser-Ems 
Efter omkring 15 kilometer nær Gesmold (omkring 6 kilometer vest for Melle) deler Hase sig i to grene, som havner på hver sin side af vandskellet mellem Ems og Weser:

 En tredjedel af vandet løber på sydsiden af Wiehengebirge øst for Gesmold og ind i Else, som har sit udspring her. Den løber ud i Werre ved Kirchlengem (nord for Herford). Werre er for øvrigt en biflod til Weser.
 To tredjedele af vandet løber nordvestover fra Gesmold mod Osnabrück, forbi byerne nævnt i afsnittet nedenfor, mod Meppen, hvor den munder ud i Ems.

Byer langs Hase 
 Melle
 Osnabrück
 Bramsche – syd for byen krydser Hase Mittellandkanal
 Neuenkirchen-Vörden
 Bersenbrück
 Quakenbrück – sydøst for byen deler Hase sig i de to grene Store Hase og Lille Hase.
 Menslage – her er Hase kanaliseret til Lille Hase
 Löningen
 Herzlake – de to grene mødes igen her
 Haselünne
 Meppen

Bifloder 
Hase får vand fra bifloderne
 Düte
 Südradde
 Mittelradde
 Nette
 Wierau
 Belmer Bach
 Nonnenbach

Literatur 
 Heinrich Böning: Entlang der Hase. Von Osnabrück über Quakenbrück nach Meppen. Sutton 2004. .

Floder i Niedersachsen
Allenton-flodhesten

Allenton-flodhesten er et velbevaret flodhesteskelet (Hippopotamus amphibius), der blev fundet i 1895 i Allenton, der på den tid var en landsby 5 km fra Derby. Skelettet er 3 meter langt og er i dag udstillet i Derby Museum and Art Gallery.

Historie 
Derby-forstaden Allenton var tidligere en landsby. Ved brøndgravning i marts 1895 stødte man på nogle store og usædvanlige knogler. Alt i alt fandt man 127 knogler – især fra flodhest, men enkelte kom fra næsehorn og elefanter. Knoglerne blev i samtiden set som bevis for en landbro mellem Storbritannien og det eurpæiske kontinent. Senere har man dateret knoglerne til ca 120.000 år siden, altså Eem-mellemistiden (i Storbritannien kaldet Ipswich-mellemtistiden), hvor klimaet har været varmere end i dag.

Derby
Matthew Vaughn

Matthew Vaughn (født 7. marts 1971) er en engelsk filmproducer og filminstruktør, som er kendt for at have produceret filmene Lock, Stock and Two Smoking Barrels og Snatch samt instrueret filmene Layer Cake, Stardust, Kick-Ass og X-Men: First Class.

Vaughn blev uddannet på Stowe School i Buckingham i England. Under et sabbatår mellem Stowe og universitetet, rejste han verden rundt på en Hard Rock Cafe-tur og landede i Los Angeles i USA, hvor han begyndte at arbejde som assistent for en filminstruktør. Han vendte tilbage til London, hvor han gik på University College London, hvor han studerede antropologi og gammel historie. Men efter savne sit fortagne droppede han ud af universitetet efter et par uger og vendte tilbage til Los Angeles for at starte sin karriere. Han flyttede senere tilbage til England, hvor han som 25-årig producerede en lille thriller, The Innocent Sleep (1995), med Annabella Sciorra og Michael Gambon i hovedrollerne.

Personlige liv 
Vaughns kone er den tyske supermodel Claudia Schiffer, som han giftede sig med i Shimpling i Suffolk i 2002. Parret har tre børn sammen, sønnen Caspar Matthew (født 30. januar 2003) og døtrene Clementine de Vere Drummond (født 11. november 2004) og Cosima Violet (født 14. maj 2010). De har boliger i Suffolk og Notting Hill.

Filmografi

Som instruktør 
 Layer Cake (2004)
 Stardust (2007)
 Kick-Ass (2010)
 X-Men: First Class (2011)
 Kick-Ass 2 (2013)
Kingsman: The Secret Service (2014)
Kingsman: The Golden Circle (2017)
The King's Man (2020)

Som producenr 
 Lock, Stock and Two Smoking Barrels (1998)
 Snatch (2000) 
 Mean Machine (2001) 
 Swept Away (2002) 
 Layer Cake (2004) 
 Stardust (2007)
 Harry Brown (2009)
 Kick-Ass (2010)
 The Debt (2010)

Eksterne henvisninger 

 

Filminstruktører fra Storbritannien
Filmproducere fra Storbritannien
Jennifer Lawrence

Jennifer Shrader Lawrence (født 15. august 1990) er en amerikansk skuespillerinde. Lawrence er kendt for sin rolle i Winter's Bone fra 2010, der gav hende en Oscar-nominering i 2011, for sin rolle som Katniss Everdeen i trilogien The Hunger Games samt for sin rolle i Silver Linings Playbook, for hvilken hun vandt en Oscar for bedste kvindelige hovedrolle i 2013.

Tidlige liv 
Lawrence er født og opvokset i Louisville, Kentucky. Hun er datter af Karen og Gary Lawrence, og har to storebrødre, Ben og Blaine. Lawrence færdiggjorde High School to år tidligere end sine klassekammerater med et gennemsnit på 3.9 for at kunne begynde en karriere som skuespiller.

Udover en enkelt drama-lektion hos Flo Greenberg, har Lawrence aldrig modtaget undervisning i skuespil. Hun er selvlært og bruger ikke den naturalistiske skuespilteknik, bedre kendt som method acting. Hun bruger sine følelsesmæssige instinkter og fantasi.

Karriere 
Lawrence begyndte at spille skuespil i lokale teaterforestillinger. I en alder af 14 år besluttede hun sig for at forfølge sin drøm om at blive professionel skuespiller. Hun overtalte sine forældre til at tage til New York City for at finde en agent, hvilket lykkedes. Hun blev opdaget af en fotograf på Union Square, og underskrev kort efter sin første kontrakt med et talentbureau. Lawrence tilbragte sommeren i New York, hvor hun gik til auditions og bl.a. fik en reklame-rolle i MTV's "My Super Sweet 16".

Lawrences familie besluttede sig derefter for at flytte til Los Angeles for at fremme hendes karriere. Hun fik roller på TV-serier, så som The Bill Engvall Show, Cold Case og Medium, og på Indie-film, så som The Poker House, The Burning Plain og Winter's Bone. Hun modtog en Oscar-nominering for sidstnævnte film, hvilket blev hendes store gennembrud i branchen (2011).
Lawrence har efterfølgende været med i Blockbuster-film som X-Men: First Class, The Hunger Games og Silver Linings Playbook. Hun modtog endnu en Oscar-nominering for sidstnævnte (2013). Hun modtog også en Oscar-nominering for sin rolle i filmen American Hustle fra 2013.

I 2014 havde filmen Serena premiere på London filmfestival, hvori Lawrence spiller hovedrollen. Filmen er instrueret af den danske instruktør, Susanne Bier.

Filmografi

Film

Referencer

Eksterne henvisninger 

 

Skuespillere fra Kentucky
Personer fra Kentucky
Oscar for bedste kvindelige hovedrolle
Amerikanere i 1900-tallet
Amerikanere i 2000-tallet
Zoë Kravitz

Zoë Isabella Kravitz (født 1. december 1988) er en amerikansk sanger og skuespillerinde. I 2022 spillede hun Catwoman i The Batman (2022). Hun har været med i filmene The Brave One (2007) med Jodie Foster, og No Reservations (2007) med Catherine Zeta-Jones. Hun er datter af musikeren Lenny Kravitz og skuespilleren Lisa Bonet.

Tidlig liv 
Kravitz blev født i Venice Beach, Los Angeles, California, som datter af Lenny Kravitz, musiker, og Lisa Bonet, skuespiller. Hendes farmor, skuespillerinden Roxie Roker, var en Black Bahamas amerikansk og en fætter af Al Roker, og hendes morfar, Allen Bonet, er en afrikansk amerikaner. Kravitz farfar, Sy Kravitz, og bedstemor, Arlene Litman, blev begge jødiske.

Kravitz gik på Miami Country Day School i Miami, Florida, og derefter på Rudolf Steiner School i Manhattan, New York. Hun gik på det prestigefulde State University of New York at Purchase, indtil hendes filmkarriere viste sig at blive for hektisk.

Karriere 
Kravitz gjorde sin filmdebut i No Reservations i 2007, instrueret af Scott Hicks, hvor hun spillede overfor Catherine Zeta Jones og Aaron Eckhart. Hun har også arbejdet med Jodie Foster og Terrance Howard på thrillerfilmen The Brave One (2007), instrueret af Neil Jordan. Kravitz afsluttede arbejdet på begge film i løbet af hendes sidste år på high school.

Kravitz har også fået medieopmærksomhed ved at vises i magasiner som franske Jalouse, Venus Zine og Elle. På grund af sin succesrige filmkarriere er hun også kendt i europæiske lande, inkluderet Danmark og Norge.

Hun dukkede op i Jay-Z's video for singlen «I Know», og var også med sangen i "We Are The Ones», Will. i. am.'s onlinevideo til støtte for USAs præsidentkandidat Barack Obama. Kravitz medvirkede i independantdramaet, The Greatest (2009), co-produceret af Pierce Brosnan'sirske Dreamtime prods. og Silverwood Films. Filmens rollebesætning inkluderer også Carey Mulligan, Michael Shannon, Aaron Johnson og Johnny Simmons. Filmen havde premiere på Sundance Film Festival i 2009.

Kravitz er frontsanger i Philadelphia bandet Heis Fight. Bandet spillede på hovedscenen i Philadelphia's Roots Picnic i juni 2009, sammen med The Roots, TV On The Radio, og The Black Keys.

Kravitz ses i Twelve (2010), instrueret af Joel Schumacher. Tilpasset fra kultromanen med samme navn af Nick McDonell, fortæller filmen historien om en gruppe velstående teenagere fra Upper East Side på Manhattan. Chace Crawford, Emma Roberts, Kiefer Sutherland, og 50 Cent vises også i filmen, som havde premiere på Sundance Film Festival i 2010. Kravitz medvirker sammen med Ezra Miller, Jesse McCartney, Campbell Scott og Amy Sedaris i Beware the Gonzo (2010), en teenagekomedie instrueret af Bryan Goluboff.

I 2022 havde hun en hovedrolle som Catwoman i The Batman, hvor hun spillede overfor Robert Pattison som Batman.

Filmografi

Eksterne henvisninger 

 
 

Skuespillere fra Californien
Personer fra Los Angeles
Givrum.nu

Givrum.nu er en dansk interesseorganisation, der startede som ide  i  2006, hvor blandt andet folkeskolelærer Christian Fumz  og cand. pæd. Jesper Koefoed-Melsen var initiativtagere.

Organisationen arbejder for at tage tomme bygninger i brug for at dele viden og opbygge et samarbejde mellem ejere og brugere for midlertidig ibrugtagning af disse bygninger.
	
De tomme bygninger tænkes anvendt som værksteder, kontorer, atelierer eller lignende, medens  de venter på at blive renoveret eller revet ned.

Ekstern henvisning
Givrum.nus hjemmeside
Organisationer fra Danmark
Etableret i 2006
Henric Schartau

Henric Schartau (27. september 1757 i Malmø – 3. februar 1825 i Lund) var en svensk præst.
 
Schartau, der skabte en stor kirkelig vækkelse i Sydsverige, blev 1785 præst i Lund og senere provst sammesteds. Schartau var oprindelig påvirket af herrnhutismen, men senere blev han strengt ortodoks i lære og forkyndelse og tog afstand fra herrnhutterne. 

Navnlig bekæmpede han dog rationalismen, som dengang rådede, og om der end kan findes spor af rationalisme hos ham selv i hans måde at lære på, blev han dog en af troens og den kirkelige bekendelses fornyere i Sverige i nyere tid. 

Hans kristendomssyn havde et stærkt objektivt grundlag, Guds nådige kaldelse, ja han så i selve statskirken "et hus, ikke bygget af hænder, en bolig af Gud", indrettet til herberg for Guds Rige i Sverige. Schartau satte det kirkelige embede meget højt, men krævede, at embedets bærer skulde være omvendt. 

Det var især hans prædikener, som gjorde virkning, men også som sjælesørger var han meget søgt, og endelig indførte han
offentlige katekisationer i Kirken. Hver fredag morgen samledes en stor skare mænd og kvinder om ham i Domkirken, og dem
katekiserede han. Derved søgte han at gøre et modtræk mod al konventikelkristendom, som han ud fra sit strengt kirkelige syn afskyede. 

Schartau skabte en hel kirkelig retning, schartauanismen, som endnu har holdt sig i Sverige, i Lund og Göteborg Stifter. Efter hans død er forskellige skrifter og prædikener af ham blevne udgivne, således Försök att föreställa den evangelisk-lutherska forsamlingens lära om nådavalet (1825), Predikningar (4 bind, 1830—43) og Undervisning i christendomskunskapen för barn (1833). 

Præster fra Sverige
Svenskere i 1700-tallet
Svenskere i 1800-tallet
Personer fra Malmø
Hyperventilation

Hyperventilation er en tilstand for en person, som foretager kraftig vejrtrækning, hvilket medfører udluftning af kuldioxid, (CO2), fra blodet samt medfølgende stigning af blodets pH.

Hyperventilation forekommer i forbindelse med fysiske anstrengelser og angstanfald og kan føre til mathed, svimmelhed eller i værste fald bevidstløshed.

Bevidsthedstab kan dog forebygges ved at trække vejret i en papirpose.

Ekstern henvisning og kilde 
 Hyperventilation, sundhed.dk 

Lægevidenskab
Peter Mouritzen

Peter Mouritzen (født 24. juli 1946 i Aalborg) er en dansk forfatter.

Debuterede i 1969 med digtsamlingen Den fortryllede rose på undergrundsforlaget Arena SUB-PUB.

Har modtaget bl.a. Statens Kunstfonds tre-årige arbejdsstipendium 1982, Kulturministeriets Børnebogspris 1985, Silasprisen som er Det Danske Akademis Børnebogspris 2003 og Danmarks Skolebibliotekarers Børnebogspris 2007.

Af bøger for voksne kan nævnes: Forbudte børn (1984), Slangens nat (1985), Den tavse bas (2001) og Sandhedens fjer – lette historier (2005).

Af gyserromaner for børn og unge kan nævnes: Haltefanden (1984), Fastelavnsnarren (1991), Djævel & gentleman (1990), Dødningedukken (1993) og Dukkedrengen (2009).

Af noveller for unge kan nævnes: Manddomsprøven og andre noveller (2003) og Nat med Naja (2007).

Bøger med få historier som Danser med djævle (2007) og Huset med de syltede hjerter (2010) er illustrerede af Søren Jessen, og Hekseringe – historier om det usynlige (2008) har illustrationer af Mads Themberg.

Peter Mouritzen har siden begyndelsen af 80erne skrevet markante essays om børnelitteratur, samlet i udgivelser som Til te hos hattemageren – ni opskænkninger til den gale hals (1985) - mest om sprog og kvalitet, Uskyldens øjne (1992) – mest om nødvendigheden af gys og gysere, og Pennen og leen (2007) – om at læse og tænke skævt.

Peter Mouritzen er desuden kendt for sine billedbogshistorier med illustrationer af mange af de markante, danske illustratorer, de seneste er Da Fanden gik i fjorden (2011), ill. Pia Halse og Lille Vilde Will (2009), ill. Jenz Koudahl.

I 2002 begyndte PM gendigtningen af en række historier fra Det Gamle Testamente i serien BibelStærk. Det er foreløbig blevet til ni. Senest historien om Egyptens ti plager, Da Farao fik nok (2010), ill. Rasmus Bregnhøi.

Peter Mouritzen har med foredrag og oplæsning igennem årene været gæsteforfatter på mange skoler over hele landet.

Eksterne henvisninger 
 Peter Mouritzens egen hjemmeside

Børnebogsforfattere fra Danmark
Personer fra Aalborg
Dansksprogede forfattere fra Danmark
Personer i Kraks Blå Bog
Modtagere af Kulturministeriets Børnebogspris
Kunstnere på finansloven
Heinrich Peters

Heinrich Peters var en tysk sejler som deltog i de olympiske lege 1900 i Paris.

Peters var med på den tyske båd Aschenbrödel ved legene i 1900. Reglerne krævede, at alle både, der skulle konkurrere i klasserne op til 10 tons, indledningsvis skulle deltage i en åben konkurrence, og her var Aschenbrödel med. Kun syv både gennemførte inden for tidsgrænsen, hvoraf to blev diskvalificeret. Den britiske båd Scotia vandt med to minutters forspring til Aschenbrödel, der blev nummer to, mens den franske båd Turquoise blev nummer tre, yderligere næsten fjorten minutter bagude.

Aschenbrödel stillede også op i klassen ½-1 tons og vandt denne klasses første løb, men blev efterfølgende diskvalificeret for at veje for meget. Tyskerne stillede derpå op i andet løb i klassen 1–2 ton og skubbede de forreste både fra denne klasses første sejlads en position ned, idet de vandt sejladsen foran den schweiziske båd Lérina og Marthe fra Frankrig. Mandskabet på Aschenbrödel var Paul Wiesner (styrmand), Georg Naue, Ottokar Weise og Heinrich Peters.

Referencer

Eksterne henvisninger 

Sejlsportsfolk fra Tyskland
Tyskere i 1900-tallet
Deltagere for Tyskland ved sommer-OL 1900
Olympiske mestre fra Tyskland
Olympiske sølvmedaljevindere fra Tyskland